# Beszterce-Naszód vármegye

### A Wikipédiából, a szabad lexikonból.

Beszterce-Naszód vármegye
Székhely | Beszterce
Terület | 4167 km²
Népesség | 127 843
Nemzetiségek | románok, magyarok

Beszterce-Naszód vármegye (románul: Comitatul Bistriţa-Năsăud, németül: Bistritz-Nösen; latinul: Bistriciensis et Naszodiensis) közigazgatási egység az egykori Magyar Királyság erdélyi részében. Területe ma Románia része.

## [szerkesztés] Földrajz

Beszterce-Naszód vármegye területének teljes részét a Keleti-Kárpátok hegység csoportjai foglalták el. Egyike volt a Magyar Királyság leghegyesebb vármegyéinek. Legfontossabb folyója a Beszterce. Északról Máramaros vármegye, keletről Bukovina osztrák tartomány és Románia, délről Csík vármegye, Maros-Torda vármegye és Kolozs vármegye, míg nyugatról Szolnok-Doboka vármegye határolta.

## [szerkesztés] Története

Beszterce-Naszód vármegye egy igen fiatal vármegye volt. 1876-ban alakult meg, amikor Beszterce körzet egyesült Naszód körzettel. 1918-tól a vármegye Románia részévé vált. A II. világháború idején a II. bécsi döntés értelmében a vármegye visszakerült Magyarországhoz. A II. világháború után újra Románia része lett, a vármegye magyarsága szinte teljesen elpusztult. Jelenleg a vármegye területe a romániai Beszterce-Naszód megye része.

## [szerkesztés] Lakosság

1910-ben a vármegyének összesen 127 843 lakosa volt, ebből:

- 87 564 román
- 25 609 német
- 10 737 magyar

## [szerkesztés] Közigazgatás

A 20. század elején a vármegye négy járásra volt felosztva:

- Besenyői járás, székhelye Beszterce (ami rendezett tanácsú város is volt)
- Jádi járás, székhelye Jád
- Naszódi járás, székhelye Naszód
- Óradnai járás, székhelye Óradna

A Magyar Királyság vármegyéi 1881-1920
Abaúj-Torna | Alsó-Fehér | Arad | Árva | Bács-Bodrog | Baranya | Bars | Békés | Bereg | Beszterce-Naszód | Bihar | Borsod | Brassó | Csanád | Csík | Csongrád | Esztergom | Fejér | Fogaras | Gömör és Kis-Hont | Győr | Hajdú | Háromszék | Heves | Hont | Hunyad | Jász-Nagykun-Szolnok | Kis-Küküllő | Kolozs | Komárom | Krassó-Szörény | Liptó | Máramaros | Maros-Torda | Moson | Nagy-Küküllő | Nógrád | Nyitra | Pest-Pilis-Solt-Kiskun | Pozsony | Sáros | Somogy | Sopron | Szabolcs | Szatmár | Szeben | Szepes | Szilágy | Szolnok-Doboka | Temes | Tolna | Torda-Aranyos | Torontál | Trencsén | Turóc | Udvarhely | Ugocsa | Ung | Vas | Veszprém | Zala | Zemplén | Zólyom

Horvát-Szlavónország vármegyéi
Belovár-Kőrös | Lika-Krbava | Modrus-Fiume | Pozsega | Szerém | Varasd | Verőce | Zágráb

A lap eredeti címe "http://hu.wikipedia.org../../../b/e/s/Beszterce-Nasz%C3%B3d_v%C3%A1rmegye_3ba1.html"

Kategória: A Magyar Királyság vármegyéi

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Română
- Italiano